**Muudatus nr 13**

30.12.2011 sõlmitud

Kinnisvara korrahoiuteenuste osutamise lepingule nr T2923/11

**KINNISVARA KORRASHOIUTEENUSTE OSUTAMISE**

**LEPINGU MUUTMISE KOKKULEPE**

**Politsei- ja Piirivalveamet**, registrikoodiga 70008747, aadressiga Pärnu mnt 139, Tallinn 15060, (edaspidi nimetatud **Käsundiandja**), mida esindab peadirektori 20.02.2014 käskkirja nr  
1.1-1/63 ja siseministri 27.11.2017 käskkirja nr 3-1/94p alusel dokumendihaldus- ja tõlkebüroo  
juhataja Krista Potsepp peadirektori asetäitja varade alal ülesannetes,

ja

**Riigi Kinnisvara AS**, äriregistri registrikoodiga 10788733, aadressiga Lelle 24, Tallinn 11318 (edaspidi nimetatud **RKAS)**, mida esindab põhikirja alusel juhatuse esimees Kati Kusmin,

eraldi ja koos nimetatud P**ool** või **Pooled,**

*võttes arvesse, et*

1. Poolte vahel on 30.12.2011 sõlmitud kinnisvara korrashoiuteenuste osutamise leping nr T2923/11 (edaspidi nimetatud **Leping**) korrashoiuteenuste osutamiseks **Politsei- ja Piirivalveameti kasutuses** olevatel kinnistutel;
2. Käsundiandja kasutuses olev Väike-Sõjamäe 22a, Tallinn kinnistu on üle antud RKASi aktsiakapitali ning nende suhtes on poolte vahel sõlmitud üürilepingud, soovivad pooled selle kinnistu alates 01.04.2018 Lepingust välja arvata.

leppisid kokku alljärgnevas (edaspidi nimetatud **kokkulepe)**:

Arvata seoses varade omandi üleandmisega RKASile ning Käsundiandja ja RKASi vahel vastavate objektide suhtes üürilepingute sõlmimisega **tagasiulatuvalt alates 01.04.2018.a** lepingust välja järgmine kinnistu:

1. **Väike-Sõjamäe 22a, Tallinn.**

Muuta Lepingu **lisa nr 1 „Kinnistute nimekiri ja poolte kontaktandmed kinnistute lõikes“** ja asendada see **alates 01.04.2018** kokkuleppe lisaga nr 1.

Muuta Lepingu **lisa nr 2 „Korrashoiuteenuste maht ja ulatus“** ja asendada see **alates 01.04.2018** kokkuleppe lisaga nr 2.

Muuta Lepingu **lisa nr 3 „Korrashoiuteenuste tasu“** ning asendada see **alates 01.04.2018** kokkuleppele lisaga nr 3.

Jätta ülejäänud osas Leping muutmata.

Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.

Kokkulepe jõustub selle allkirjastamisest.

**Kokkuleppele lisatud Lepingu lisad:**

1. **Lepingu lisa nr 1 „Kinnistute nimekiri ja poolte kontaktandmed kinnistute lõikes“**
2. **Lepingu lisa nr 2 „Korrashoiuteenuste maht ja ulatus“**
3. **Lepingu lisa nr 3 „Korrashoiuteenuste tasu“**

*/allkirjastatud digitaalselt/ /allkirjastatud digitaalselt/*

Kati Kusmin Krista Potsepp

Juhatuse esimees dokumendihaldus- ja tõlkebüroo juhataja peadirektori asetäitja varade alal ülesannetes

Riigi Kinnisvara AS Politsei- ja Piirivalveamet